Pasiūlymas TARYBOS REGLAMENTAS kuriuo nustatomas Reglamentu (EB) Nr. 73/2009 numatytų tiesioginių išmokų už 2013 kalendorinius metus koregavimo koeficientas ir panaikinamas Komisijos įgyvendinimo reglamentas (ES) Nr. 964/2013 /* COM/2013/0712 final - 2013/0339 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Sutartimi dėl Europos Sąjungos veikimo nustatoma pagrindinė Sąjungos teikiamo finansavimo taisyklė – Sąjungos metinis biudžetas privalo atitikti daugiametę finansinę programą (DFP). Siekiant užtikrinti, kad finansavimo sumos pagal bendrą žemės ūkio politiką (BŽŪP) atitiktų 2 išlaidų kategorijos su rinka susijusių išlaidų ir tiesioginių išmokų tarpinę metinę viršutinę ribą, nustatytą Tarybos pagal Sutarties dėl Europos Sąjungos veikimo 312 straipsnio 2 dalį priimtinu reglamentu, Tarybos reglamentu (EB) Nr. 73/2009, nustatančiu bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančiu tam tikras paramos schemas ūkininkams[1], numatytas finansinės drausmės mechanizmas. Pagal šį mechanizmą tiesioginių išmokų koregavimas turėtų būti nustatomas tada, kai iš tiesioginių išmokų ir su rinka susijusių išlaidų prognozių, kuriomis atsižvelgiama į lėšų pervedimus tarp Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), matyti, kad finansinės programos 2 išlaidų kategorijos tarpinė metinė viršutinė riba bus viršyta. Rengiant 2014 m. biudžeto projektą, iš tiesioginių išmokų ir su rinka susijusių išlaidų biudžeto sąmatų buvo matyti, kad pervedus lėšas tarp EŽŪGF ir EŽŪFKP 2014 finansinių metų 2 išlaidų kategorijos tarpinė viršutinė riba greičiausiai bus viršyta. Todėl, siekiant laikytis viršutinės ribos, tiesiogines išmokas reikėtų mažinti. Tuo remdamasi Komisija pateikė pasiūlymą nustatyti tiesioginių išmokų už 2013 kalendorinius metus koregavimo koeficientą[2]; šį pasiūlymą iki 2013 m. birželio 30 d. pagal Reglamento (EB) Nr. 73/2009 su pakeitimais, padarytais Europos Parlamento ir Tarybos reglamentu (ES) Nr. 671/2012[3], 11 straipsnio 1 dalį turėjo patvirtinti Europos Parlamentas ir Taryba. Tačiau Europos Parlamentas ir Taryba šio koeficiento iki 2013 m. birželio 30 d. nenustatė. Todėl Komisija koeficientą nustatė Komisijos įgyvendinimo reglamentu (ES) Nr. 964/2013 ([4]), remdamasi Tarybos reglamento (EB) Nr. 1290/2005[5] dėl bendrosios žemės ūkio politikos finansavimo 18 straipsnio 4 dalimi. Reglamento (EB) Nr. 1290/2005 18 straipsnio 5 dalimi Komisijai suteikiama galimybė pasiūlyti patikslinti šį koeficientą remiantis jos turima nauja informacija. Taryba koregavimo koeficientą gali patikslinti iki 2013 m. gruodžio 1 d. Iš atnaujintų su rinka susijusių išlaidų ir tiesioginių išmokų prognozių 2014 m. biudžeto projekto taisomajame rašte matyti, kad reikalinga kitokia finansinės drausmės priemonių suma. Todėl reikėtų pasiūlyti patikslinti koregavimo koeficientą. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Šiuo pasiūlymu įgyvendinamos Tarybos reglamento (EB) Nr. 73/2009 11 straipsnyje ir Tarybos reglamento (EB) Nr. 1290/2005 18 straipsnyje nustatytos taisyklės. Išankstinių konsultacijų su suinteresuotosiomis šalimis ir poveikio vertinimo neprireikė. 3. TEISINIAI PASIŪLYMO ASPEKTAI Šiuo pasiūlymu keičiamas Komisijos įgyvendinimo reglamento (ES) Nr. 964/2013 1 straipsnyje nustatytas 2013 kalendoriniams metams taikomas finansinės drausmės koregavimo koeficientas. 4. POVEIKIS BIUDŽETUI Dėl finansinės drausmės patikslintas koregavimo koeficientas apskaičiuotas parengtame 2014 m. biudžeto projekto taisomajame rašte, siekiant laikytis EŽŪGF grynosios viršutinės ribos, t. y. 2 išlaidų kategorijos su rinka susijusių išlaidų ir tiesioginių išmokų tarpinės viršutinės ribos 2014 finansiniais metais pervedus lėšas tarp EŽŪGF ir EŽŪFKP. 2014 finansinių metų EŽŪGF grynoji viršutinė riba apskaičiuojama tais pačiais principais, kaip ir Komisijos įgyvendinimo reglamente (ES) Nr. 964/2013. Į 2014 m. biudžeto projekto taisomąjį raštą Nr. 2 įtraukta žemės ūkio sektoriaus krizių rezervo suma (424,5 mln. EUR). Iš taisomajame rašte pateiktos su rinka susijusių išlaidų ir tiesioginės pagalbos biudžeto asignavimų sąmatos matyti, kad ūkininkams galimos skirti tiesioginės išmokos už 2013 kalendorinius metus turi būti sumažintos 902,9 mln. EUR, palyginti su biudžeto projekte numatytais 1 471,4 mln. EUR. Siekiant neviršyti ribos, koregavimo koeficientas turi būti 2,453658 %. Jis apskaičiuotas pagal tą patį metodą, kaip ir Komisijos įgyvendinimo reglamente (ES) Nr. 964/2013. Pritaikius šį koregavimo koeficientą sumažės tiesioginių išmokų sumos biudžeto eilutėse, kuriose nurodomos išlaidos, susijusios su ūkininkų pateiktomis 2013 kalendorinių metų (2014 finansinių metų) paramos paraiškomis. 2013/0339 (NLE) Pasiūlymas TARYBOS REGLAMENTAS kuriuo nustatomas Reglamentu (EB) Nr. 73/2009 numatytų tiesioginių išmokų už 2013 kalendorinius metus koregavimo koeficientas ir panaikinamas Komisijos įgyvendinimo reglamentas (ES) Nr. 964/2013 EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo[6], ypač į jo 18 straipsnio 4 ir 5 dalis, atsižvelgdama į Europos Komisijos pasiūlymą, kadangi: (1) 2013 m. kovo 25 d. Komisija priėmė Europos Parlamento ir Tarybos reglamento dėl koregavimo koeficiento nustatymo Reglamentu (EB) Nr. 73/2009 numatytoms tiesioginėms išmokoms už 2013 kalendorinius metus pasiūlymą[7]. Iki birželio 30 d. Europos Parlamentas ir Taryba šio koregavimo koeficiento, kaip numatyta Tarybos reglamento (EB) Nr. 73/2009[8] 11 straipsnio 2 dalyje, nenustatė. Todėl koregavimo koeficientą Komisijos įgyvendinimo reglamentu (ES) Nr. 964/2013 ([9]) nustatė Komisija, remdamasi Reglamento (EB) Nr. 1290/2005 18 straipsnio 4 dalimi; (2) iš tiesioginių išmokų ir su rinka susijusių išlaidų prognozių 2014 m. biudžeto projekto taisomajame rašte Nr. 2 matyti, kad reikia koreguoti 2014 m. biudžeto projekte numatytą finansinės drausmės priemonių sumą. Rengiant 2014 m. biudžeto projekto taisomąjį raštą Nr. 2 vadovautasi 902,9 mln. EUR dydžio finansinės drausmės priemonių verte, įskaitant žemės ūkio sektoriaus krizių rezervo sumą. Todėl, remiantis Reglamento (EB) Nr. 1290/2005 18 straipsnio 5 dalimi, Įgyvendinimo reglamentu (ES) Nr. 964/2013 nustatytas tiesioginių išmokų koregavimo koeficientas turėtų būti patikslintas; (3) paprastai ūkininkui, pateikusiam paraišką gauti tiesiogines išmokas už vienus kalendorinius metus (N) parama išmokama per nustatytą mokėjimų laikotarpį finansiniais metais (N+1). Tačiau valstybės narės turi galimybę, laikydamosi tam tikrų apribojimų, išmokas ūkininkams mokėti ir pasibaigus mokėjimų laikotarpiui be jokių terminų. Tokie pavėluoti mokėjimai gali būti atlikti kitais finansiniais metais. Kai finansinė drausmė taikoma konkretiems kalendoriniams metams, koregavimo koeficientas neturėtų būti taikomas mokėjimams, dėl kurių paramos paraiškos buvo pateiktos per kitus kalendorinius metus nei tie, kuriems taikoma finansinė drausmė. Todėl siekiant užtikrinti vienodas sąlygas visiems ūkininkams, derėtų nurodyti, kad koregavimo koeficientas turėtų būti taikomas tik tiems mokėjimams, dėl kurių paramos paraiškos buvo pateiktos per tuos kalendorinius metus, kuriems taikoma finansinė drausmė, nepriklausomai nuo to, kada parama išmokama ūkininkams; (4) 2013 m. birželio 26 d. politiniame susitarime dėl bendrosios žemės ūkio politikos reformos nutarta, kad finansinė drausmė bus taikoma didesnėms nei 2 000 EUR tiesioginėms išmokoms. Taip pat sutarta, kad pasibaigus finansiniams metams nepanaudoti asignavimai (jei tokių būtų) būtų išmokami ūkininkams kitais metais su sąlyga, kad bus taikoma finansinė drausmė. Siekiant nuoseklumo, tikslinga kasmet nustatyti tokią pat ribą. Siekiant nuoseklumo su tuo, ką sutarta taikyti ateityje, 2013 kalendoriniams metams finansinė drausmė turėtų būti taikoma panašiai, todėl koregavimo koeficientą derėtų taikyti tik didesnėms nei 2 000 EUR sumoms; (5) Reglamento (EB) Nr. 73/2009 11 straipsnio 3 dalimi nustatyta, kad taikant visų reglamento 2 straipsnio g punkte apibrėžtose naujosiose valstybėse narėse skiriamų tiesioginių išmokų didinimo, numatyto reglamento 121 straipsnyje, tvarkaraštį, finansinė drausmė turėtų būti taikoma naujosioms valstybėms narėms tik nuo tų kalendorinių metų, kuriais naujosiose valstybėse narėse taikytinų tiesioginių išmokų dydis yra bent jau lygus tokių išmokų lygiui dydžiui kitose valstybėse narėse. Kadangi 2013 kalendoriniais metais tiesioginių išmokų didinimo tvarkaraštis vis dar taikomas Bulgarijoje ir Rumunijoje, šiuo reglamentu nustatomas koregavimo koeficientas neturėtų būti taikomas šių valstybių narių ūkininkams skiriamoms išmokoms; (6) Reglamentas (EB) Nr. 73/2009 pakoreguotas Kroatijos stojimo aktu. Kadangi 2013 kalendoriniais metais Kroatijai taikomas Reglamento (EB) Nr. 73/2009 121 straipsnyje numatytas tiesioginių išmokų didinimo tvarkaraštis, šiuo reglamentu nustatomas koregavimo koeficientas neturėtų būti taikomas Kroatijos ūkininkams skiriamoms išmokoms; (7) siekiant užtikrinti, kad patikslintas koeficientas būtų taikomas nuo Reglamentu (EB) Nr. 73/2009 nustatytos datos, nuo kurios ūkininkams pradedamos mokėti išmokos, šis reglamentas turėtų būti taikomas nuo 2013 m. gruodžio 1 d.; (8) naujasis koregavimo koeficientas turėtų būti taikomas apskaičiuojant visas ūkininkui pagal pateiktą paramos paraišką skiriamas išmokas už 2013 kalendorinius metus. Todėl aiškumo sumetimais Įgyvendinimo reglamentas (ES) Nr. 964/2013 turėtų būti panaikintas, PRIĖMĖ ŠĮ REGLAMENTĄ: 1 straipsnis 1. Reglamento (EB) Nr. 73/2009 2 straipsnio d punkte apibrėžtų tiesioginių išmokų, skiriamų ūkininkui pagal pateiktą 2013 kalendorinių metų paramos paraišką, suma, viršijanti 2 000 EUR, mažinama 2,453658 %. 2. 1 dalyje nustatytas sumažinimas netaikomas Bulgarijoje, Rumunijoje ir Kroatijoje. 2 straipsnis Įgyvendinimo reglamentas (ES) Nr. 964/2013[10] panaikinamas. 3 straipsnis Šis reglamentas įsigalioja [septintą] dieną po jo paskelbimo Europos Sąjungos oficialiajame leidinyje. Jis taikomas nuo 2013 m. gruodžio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas FINANSINĖ PAŽYMA || FS/13/ 6.15.2013.1 || DATA 2013 9 26 1. || BIUDŽETO IŠLAIDŲ KATEGORIJA Žr. biudžeto prognozę pritaikius koregavimą (anksčiau vadintą moduliavimu) ir finansinės drausmės priemonę pagal punktus: 05 03 01 01 (Bendrosios išmokos schema, BIS) 05 03 01 02 (Vienkartinių išmokų už plotus schema, VIPS) 05 03 01 03 (Atskiros išmokos už cukrų) 05 03 01 04 (Atskira išmoka už vaisius ir daržoves) 05 03 01 05 (Specialioji parama (68 straipsnis) – Atsietoji tiesioginė pagalba) 05 03 01 06 (Atskira išmoka už minkštuosius vaisius) 05 03 02 06 (Priemokos už karves žindenes) 05 03 02 07 (Papildomos priemokos už karves žindenes) 05 03 02 13 (Priemokos už avis ir ožkas) 05 03 02 14 (Papildomos priemokos už avis ir ožkas) 05 03 02 28 (Pagalba už šilkaverpius) 05 03 02 39 (Papildoma suma cukrinių runkelių ir cukranendrių augintojams) 05 03 02 40 (Pagalba už plotą: medvilnė) 05 03 02 44 (Specialioji parama (68 straipsnis) – Susietoji tiesioginė pagalba) 05 03 02 50 (POSEI – Europos Sąjungos paramos programos) 05 03 02 52 (POSEI – Egėjo salos) 05 03 10 Žemės ūkio sektoriaus krizių rezervas || ASIGNAVIMAI mln. EUR 30 083 7 382 277 12 487 11 902 49 23 7 0,5 21 239 1089 407 18 424,5 2. || ANTRAŠTINĖ DALIS TARYBOS REGLAMENTO, kuriuo iš dalies keičiamas Komisijos įgyvendinimo reglamentas (ES) Nr. 964/2013 dėl koregavimo koeficiento nustatymo Reglamentu (EB) Nr. 73/2009 numatytoms tiesioginėms išmokoms už 2013 kalendorinius metus, projektas 3. || TEISINIS PAGRINDAS 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo 18 straipsnio 4 ir 5 dalys. 4. || TIKSLAI Šiuo reglamento projektu, remiantis nauja turima informacija, tikslinamas finansinės drausmės koregavimo koeficientas, taikytinas pagal ūkininkų pateiktas paramos paraiškas skiriamoms tiesioginėms išmokoms už 2013 kalendorinius metus. 5. || FINANSINIS POVEIKIS || 12 MĖN. LAIKOTARPIS (mln. EUR) || EINAMIEJI FINANSINIAI METAI 2013 (mln. EUR) || ATEINANTYS FINANSINIAI METAI 2014 (mln. EUR) 5.0 || IŠLAIDOS - ES BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) - NACIONALINIO BIUDŽETO - KITA || -902,9 + 424,5 || netaikoma || -902,9 + 424,5 5.1 || ĮPLAUKOS - ES NUOSAVI IŠTEKLIAI (MOKESČIAI IR (ARBA) MUITAI) - NACIONALINĖS || || || || || 2015 || 2016 || 2017 || 2018 5.0.1 || NUMATOMOS IŠLAIDOS || || || || 5.1.1 || NUMATOMOS ĮPLAUKOS || || || || 5.2 || APSKAIČIAVIMO METODAS Žr. pastabas 6.0 || AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ? || netaikoma 6.1 || AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ? || netaikoma 6.2 || AR REIKĖS PAPILDOMO BIUDŽETO? || NE 6.3 || AR ASIGNAVIMUS REIKĖS ĮTRAUKTI Į BŪSIMUS BIUDŽETUS? || NE PASTABOS Patikslintas finansinės drausmės koeficientas apskaičiuotas parengtame 2014 m. biudžeto projekto taisomajame rašte, siekiant laikytis EŽŪGF grynosios viršutinės ribos, t. y. 2 išlaidų kategorijos su rinka susijusių išlaidų ir tiesioginių išmokų tarpinės viršutinės ribos 2014 finansiniais metais pervedus lėšas tarp EŽŪGF ir EŽŪFKP. 2014 finansinių metų EŽŪGF grynoji viršutinė riba apskaičiuojama tais pačiais principais, kaip ir Komisijos įgyvendinimo reglamente (ES) Nr. 964/2013. Iš taisomajame rašte pateiktos su rinka susijusių išlaidų ir tiesioginės pagalbos biudžeto asignavimų sąmatos matyti, kad ūkininkams galimos skirti tiesioginės išmokos už 2013 kalendorinius metus turi būti sumažintos 902,9 mln. EUR, palyginti su biudžeto projekte numatytais 1 471,4 mln. EUR. Į jį įtraukta žemės ūkio sektoriaus krizių rezervo suma (424,5 mln. EUR). Siekiant neviršyti ribos, koregavimo koeficientas turi būti 2,453658 %. Jis apskaičiuotas pagal tą patį metodą, kaip ir Komisijos įgyvendinimo reglamente (ES) Nr. 964/2013, t. y. atsižvelgiant į tai, kad jis taikomas tik didesnėms nei 2 000 EUR sumoms ir netaikomas Bulgarijoje, Rumunijoje ir Kroatijoje, nes 2013 kalendoriniais metais jose vykdomas laipsniško išmokų didinimo procesas Numatomos finansinės drausmės priemonės sumos pagal biudžeto punktus (mln. EUR): 05 03 01 01 (Bendrosios išmokos schema, BIS) || 717,1 05 03 01 02 (Vienkartinių išmokų už plotus schema, VIPS) || 103,2 05 03 01 03 (Atskiros išmokos už cukrų) || 5,8 05 03 01 04 (Atskira išmoka už vaisius ir daržoves) || 0,2 05 03 01 05 (Specialioji parama (68 straipsnis) – Atsietoji tiesioginė pagalba) || 11,5 05 03 01 06 (Atskira išmoka už minkštuosius vaisius) || 0,2 05 03 02 06 (Priemokos už karves žindenes) || 22,2 05 03 02 07 (Papildomos priemokos už karves žindenes) || 1,3 05 03 02 13 (Priemokos už avis ir ožkas) || 0,3 05 03 02 14 (Papildomos priemokos už avis ir ožkas) || 0,1 05 03 02 28 (Pagalba už šilkaverpius) || 0,0 05 03 02 39 (Papildoma suma cukrinių runkelių ir cukranendrių augintojams) || 0,6 05 03 02 40 (Pagalba už plotą: medvilnė) || 6,2 05 03 02 44 (Specialioji parama (68 straipsnis) – Susietoji tiesioginė pagalba) || 25,2 05 03 02 50 (POSEI – Europos Sąjungos paramos programos) || 8,7 05 03 02 52 (POSEI – Egėjo salos) || 0,3 || Reglamentas daro poveikį biudžetui tuo, kad numatomi tiesioginių išmokų biudžeto asignavimai (prieš svarstant finansinės drausmės priemonę) sumažinti pirmiau nurodytomis sumomis, pritaikius šiuo pasiūlymu patikslintą koregavimo koeficientą. Todėl prašomais 05 03 (Tiesioginės pagalbos) skyriaus asignavimais, nurodytais šios finansinės pažymos dėl visų biudžeto punktų, kuriems taikoma finansinė drausmė, 1 dalyje, užtikrinama, kad nebūtų viršyta 2014 finansinių metų EŽŪGF grynoji viršutinė riba ir būtų sukauptas reikiamas krizių rezervas. [1] OL L 30, 2009 1 31, p. 16. [2] COM(2013) 159 final. [3] OL L 204, 2012 7 31, p. 11. [4] Komisijos įgyvendinimo reglamentas (ES) Nr. 964/2013 dėl koregavimo koeficiento nustatymo Reglamentu (EB) Nr. 73/2009 numatytoms tiesioginėms išmokoms už 2013 kalendorinius metus (OL L 268, 2013 10 10, p. 5). [5] OL L 277, 2005 10 21, p. 1. [6] OL L 209, 2005 8 11, p. 1. [7] COM(2013) 159 final. [8] 2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams (OL L 30, 2009 1 31, p. 16). [9] Komisijos įgyvendinimo reglamentas (ES) Nr. 964/2013 dėl koregavimo koeficiento nustatymo Reglamentu (EB) Nr. 73/2009 numatytoms tiesioginėms išmokoms už 2013 kalendorinius metus (OL L 268, 2013 10 10, p. 5). [10] Komisijos įgyvendinimo reglamentas (ES) Nr. 964/2013 dėl koregavimo koeficiento nustatymo Reglamentu (EB) Nr. 73/2009 numatytoms tiesioginėms išmokoms už 2013 kalendorinius metus (OL L 268, 2013 10 10, p. 5).